Шопска салата

· 400 г домати

· 250 г краставици

· 1 зелена чушка

· 1 глава лук или 3 стръка зелен лук

· 100 г сирене

· магданоз – на вкус

· оцет и зехтин (олио) – на вкус

Нарежете доматите на триъгълни кубчета – разрежете първо през средата и получената половинка нарежете с още няколко диагонални среза на умерено големи късове.

Прибавете нарязаната на колелца краставица и накълцания на лук.

Залейте с оцет и зехтин и разбъркайте добре.

Поръсете салатата с настъргано сирене.

Преди поднасяне поръсете с накълцан магданоз.

Тази салата комбинирана с пържени картофки и бира е трепач в летните жеги.

Варианти:

Поръсете с накълцан на дребно босилек.

Прибавете маслини.

Овчарска салата

Необходими продукти за 4 порции:

300 г домати
150 г краставица
300 г печени чушки
1 връзка пресен лук
150 г мариновани гъби
150 г сирене
150 г шунка или филе
150 г кашкавал
4 твърдо сварени яйца
3 с.л.олио
1/2 връзка магданоз
оцет и сол на вкус
маслини за украса

Начин на приготвяне:

* Отцедете гъбите от маринатата, нарежете магданоза на дребно, а шунката - на кубчета.
* Измийте зеленчуците и ги смесете с магданоза, гъбите и шунката.
* Разбъркайте леко сместа, подправете я на вкус с оцет и сол и я овкусете с олиото.
* Изсипете салатата в подходяща чиния, оформете я на купчинка и я поръсете с настърганите сирене и кашкавал.
* Украсете я с нарязани яйца, маслини и магданоз.

Салата „Снежанка“

Необходими продукти:

2 кофички кисело мляко (1 кофичка изцедено кисело мляко) 1 краставица 4-5 стръка копър 1-2 скилидки чесън 1-2 с.л. олио (зехтин) сол 

Начин на приготвяне:

Киселото мляко се цеди 6-8 часа. Краставицата се нарязва на малки кубчета, копъра се нарязва на ситно, чесъна се нарязва на ситно и се счуква, добавя се солта и олиото и всичко се обърква с изцеденото мляко. 

Мусака

Необходими продукти:

250 г. кайма 1 кг. картофи 1 гл. лук 1 скилидка чесън 1 морков 1/2 ч.ч. доматен сос черен пипер червен пипер чубрица сол олио 1 яйце 1/2 ч.ч. прясно мляко(кисело) 1 с.л. брашно 

Начин на приготвяне:

Лукът, чесъна и моркова се нарязват на ситно и се задушават, добавя се каймата и се бърка докато каймата стане на трошички, прибавят се черния пипер, червения пипер, чубрицата. В тавичка нарязваме, обелените, на малки малки кубченца картофи. Изсипваме каймата, посоляваме, и разбъркваме, добавяме вода колкото да покрие сместа. Печем на умерена фурна около 30 мин.Заливаме с доматения сос и печем 5 мин. Смесваме яйцето, млякото, брашното и щипка сол и заливаме мусаката, печем до готовност на заливката. 

Пълнени чушки с яйца и сирене


10 чушки
250 г краве сирене
3 яйца
1 домат
1/4 връзка ситно нарязан магданоз
5 с л олио
сол


• Чушките се измиват се и се почистват от семената.
• Доматът се обелва и се нарязва на ситно.
• Яйцата се разбиват и към тях се прибавя натрошеното сирене, нарязаният домат и 1-2 с л магданоз.
• Чушките се посоляват отвътре леко и се пробождат близо до върха.
• Напълват се със сместа и се нареждат в огнеупорна тава за печене.
• По желание може по между им да се слагат резенчета от домат.
• Заливат се с 5 с л олио.
• Пекат се в предварително загрята фурна на 180 С за 20-25 минути.
• При поднасянето се поръсват със ситно нарязан магданоз. 

Крем карамел
· 1 л прясно мляко

· 6 яйца

· 6 с.л. захар

· 2 п. ванилия

· 1/2 ч.ч. захар за карамелизиране

Разбийте захарта с яйцата и прибавете млякото. Прибавете ванилията.

Карамелизирайте захарта и я разпределете във формичките, в които ще печете крема. Налейте приготвената яйчна смес.

Формичките наредете в тава с много вода и печете на умерена фурна окoло 1 час, до готовност.

Водата не бива да кипва, защото кремът ще стане на шупли. Ако започне да кипи веднага долейте студена вода.

Мляко с ориз

3/4 ч.ч. ориз (чашите са по 200-220 мл) 
1/2 ч.ч. захар 
1 л. прясно мляко 
1 щипка сол 

Оризът се сварява в млякото със захарта и солта. След като омекне ориза, тенджерката се сваля от огъня и отгоре се слага малко масло (за да не стане повърхността 'пластмасова'). Отгоре може да се наръси с канела. 

Вариант: оризът се полусварява в 1 ч.ч. вода и след това се доварява в мляко. 

За този десерт се използват такива сортове ориз, които се сваряват бързо (от типа бисерен, перлен...).

